Izložba Riverinih murala u Njujorku
Neki od radova nastalih tokom šestonedeljnog grozničavog rada u njujorškom muzeju, pre 80 godina, sada su ponovo izloženi
Meksički muralista Dijego Rivera, koga igra Alfred Molina, glavni je lik filma „Frida“, snimljenog 2002. Rivera je bio komunista i stvorio je politički žestoku zidnu umetnost. Sada, 80 godina kasnije, neki od njegovih ikoničkih radova su ponovo izloženi u Muzeju moderne umetnosti u Njujorku. Na izložbi je predstavljeno pet od osam velikih murala koje je muzej 1931. poručio od Rivere. Oni su živo svedočanstvo njegove opsednutosti meksikanskom istorijom – i njegovog prezira prema kolonijalizmu i kapitalizmu, kaže kustoskinja Lea Dikerman. Jedan od primera je mural „Zamrznuta imovina“, na kojem su prikazani njujorški oblakoderi koji se uzdižu iznad Riverine predstave klasnog sistema. Izložba je od otvaranja u novembru prepuna posetilaca. Istoričarka umetnosti Ana Indič-Lopez kaže da je razlog to što je Riverina poruka relevantna i danas. „ Posetici su saglasni. „ Na izložbi su predstavjeni i akvareli, od kojih su neki nastali tokom Riverinog boravka u Moskvi, i drugi radovi. Među njima je skica jednog od njegovih najčuvenijih murala – iako ga je malo ljudi ikada videlo. „Čoveka na raskršću“ je poručila porodica Rokfeler, za novi Rokfelerov centar na Menhetnu. Međutim, Rokfelerima je zasmetao portret Lenjina, koji je Rivera ukomponovao u sliku. Prema dramatizaciji filma „Frida“, porudžbina je otkazana kada je Rivera odbio da ukloni Lenjina i – rad je uništen. Rivera se bez kolebanja vratio u Meksiko i naslikao gotovo identičan mural u tamošnjoj Palasio de belas artes. Izložba u njujorškom Muzeju moderne umetnosti se zatvara sredinom maja.